牛进达

牛進達（595年—651年），名牛秀，以字行，唐朝將領。清代小說《說唐》中的人物尤俊達的原型就是牛進達。

生平

祖先是隴西人，後遷移到濮陽雷澤。曾祖牛定，魏定州刺史、上柱國、平原縣公。祖父牛雙，北齊鎮東將軍、淮北太守。父牛漢，清漳縣令。
隋末在李密帳下為將，唐高祖武德二年（619年）閏二月十九，在王世充侵犯唐朝谷州九曲（今河南宜陽）的時候，與吳黑闥隨秦叔寶、程咬金出陣，直言王世充猜忌，背王投唐。之後，牛進達就和秦叔寶、程咬金一直在李世民的帳下為將。
唐太宗貞觀元年以右武衛中郎將封魏城縣男，食邑三百戶，貞觀七年（633年），嘉州、陵州的獠民造反，唐太宗李世民命令邗江府統軍牛進達將其擊敗，八年遷守左衛將軍，時吐谷渾侵擾湟中，牛進達任鄯善道行軍副總管，以功授左武衛將軍，加爵為侯。
貞觀十二年（638年），吐蕃贊普松贊干布率軍侵犯唐朝松州，八月廿九，牛進達為闊水道行軍總管隨同侯君集、執失思力率軍反擊吐蕃。九月初六，牛進達夜襲吐蕃營，殺死吐蕃數千人。吐蕃大敗，促成了後來吐蕃歸附唐朝，和文成公主入藏。
貞觀十四年（640年），牛進達為交河道行軍總管，隨侯君集、契苾何力、薛萬均擊滅高昌，以功徙封琅琊郡公，食邑三千戶。
貞觀十九年（645年），牛進達隨唐太宗征討高句麗，為檢校右武候大將軍，總督巡警。駐蹕山之戰，他隨同長孫無忌率領奇兵斷絕了高句麗大將高延壽、高惠真的歸路。
唐太宗在貞觀二十一年（647年），以牛進達為滄海道行軍大總管，率軍從萊州出海，與陸路的遼東道李世勣夾擊騷擾高句麗。七月，牛進達、李海岸的部隊進入高句麗境內，大小經歷一百多次戰鬥，戰無不勝，又攻克石城。進軍到積利城下，高句麗兵一萬多人出城迎戰，李海岸將其擊敗，殺死二千多人。牛進達被晉封為左武衛大將軍。
永徽二年正月十六日去世於雍州萬年縣宣陽里的府邸，年五十七。贈左驍衛大將軍、幽州刺史，諡號壯，陪葬唐昭陵。
夫人河東裴氏，夔州長史、澄城公裴神安之女，先於牛進達逝世。有子七人：牛師贊、牛師度、牛師尚、牛師友、牛師德、牛師明、牛師敬。

文學作品中的尤俊達

清代小說《說唐》中的人物尤俊達的原型就是牛進達。在小說里，尤俊達最初是歷城武南庄的盜匪，後來參加山東起義，最後歸順李世民，被封為國公。

牛進達碑

進達碑立於唐高宗永徽二年（651年），原存於牛進達墓前，1975年移入昭陵博物館。碑已殘斷。碑額篆書，題」大唐故左驍衛大將軍琅琊郡公之碑銘「十六字。碑身高高2.78米，下寬1.17米，厚38.5厘米。碑文正書，僅右上部存十餘行，每行二十餘字，其餘均磨滅不見。
大唐故左騎衛大將軍幽州都督上柱國琅琊郡開國公牛公碑銘（並序）　　

　　若夫仰觀成象，三辰開上將之星；俯察成形，九地總中權之術。故乃聞鼓鼙而佇想，感（缺）社告征，編星兆貺，受天明命，光宅域中。制軒弧而駕群材，乘夏載而朝萬國，其有克家（缺）乎琅琊公焉。公諱秀，字進達，其先隴西狄道人也。因官而遷於濮。龍首驚雷之澤，龜文負卦之濱，誕（缺）之舊，龍光昭於緗篆，鴻伐旌於表綴。固以籠冕前載、軌映後昆者矣。曾祖定，後魏韓州（缺）顯銜珠之瑞；□□齊潤，仁敷導柏之流。父漢，隨濮州主簿、洺州清漳縣令。蜀客談星，鉉（缺）之禮，童戲葉軍旅之容。開八陣之圖，非究覽於魚復；體三略之奧，焉取鏡於龍韜。天（缺）運拒箕亡。咸池□三□之華，湯谷□一枝之景，縱昆墟之烈火，決渤海之沖流。三戶（缺）佇□，公體命遭隋之境，招朋橘柚之鄉。咸造和門，策名麾下，白馬之號徒（缺）癸（缺廿字）王室。拜□□之（缺）而感（以下缺）

牛進達墓志銘

牛進達墓志銘並蓋，1976年4月出土於陝西醴泉縣趙鎮石鼓村西北約1000米處牛進達墓中。志蓋厚13.4厘米，底邊長70.5厘米，蓋面篆書「大唐故左武衛大將軍上柱國琅琊郡開國公牛府君墓誌之銘」，四殺飾四神。志石邊長70.5厘米，厚12.5厘米，志文正書，39行，滿行39字，四側裝飾十二生肖。
大唐故左驍衛大將軍幽州都督琅琊公墓誌

　　君諱秀，字進達，其先隴西人，因官而遷，今為濮陽之雷澤人也。朱宣御歷，通爽氣於金方；黃虞啟運，著薰風於漁澤。是以上地為儒，缺流聲於七雄之代；陳倉有守，邯發譽於三分之時。自茲厥後，冠冕逾劭，旋詳令跡，絪藹芳縑。祖定，魏韓州刺史、上柱國、平原縣公。德被宣條，榮高苴土。祖雙，齊鎮東將軍、淮北太守。寄隆禦侮，政成河潤。父漢，清漳令。時雉馴雛，夜漁沉小。君發祥河之祉，藹惟岳之靈。弱而環異，長而奇桀。學書不成，負劍氣於衝斗；行遺小節，屏鮫害於沉流。射宓妃於洛濱，投要離於江上。顧山川而累嘆，竚風雲而永懷。屬漢東淪覆，中原潛沸。四瀆鯨奔，五方鵲起。君乃言求力士，憤逸氣於沙中；直視俠客，且酣歌於榆次。暫臣李密，知卿子之嬌亡；甫託楊侗，察秦嬰之系組。於時，文皇東略，謠均西怨。杖劍轅門，遇優輟洗。蒙授開府，從征汾、晉；兼總馬軍，陪麾鞏、洛。武周授首，王充輿櫬。克翦之勛，事隆賞秩。竇德之西圓□庾，劉闥之東連趙魏。力負拔山，勢疑絕紐。君援攙槍而掃祲，奮格澤以銷氛。戰酣移晷，輪埋喋血。白馬之津，功標萬騎；烏江之上，聲冠五侯。文皇帝業踐少陽，任先警衛。暨乎嗣膺丕烈，寄重誰何。貞觀元年，以右武衛中郎封魏城男，食邑三百戶。馮盎潛扇甌閩，將傾嶺嶠，君特稟戎律，克靜奸回，復龔聖筭，西屠夷落。巴濮無虞，彭微以晏。凱旋之日，詔授右衛中郎。八年，遷守左衛將軍。於時吐谷渾內擾湟中，王赫斯奮，乃為鄯善道行軍副總管。魂馳寇壤，志烈風驅。遙刷河源，遐清導弱。功兼群帥，用疇殊賞。詔授左武衛將軍，加爵為侯。後西討高昌，復資戎筭，為交河道行軍總管。星言右地，直指前庭。旌旆所臨，魚鳥驚竄。翼颸風於閶闔，送歸日於崦嵫。仲山之鼎，不足稱其伐；博望之言，無以窮其憂。寵命隆渥，特光茅社，徙封琅琊郡公，食邑三千戶，金帛之差，有踰千計。十八年內，從討遼陰，檢校右武候大將軍，總督巡警。齊朱綅於七萃，整鞶革於六戎。駐蹕之時，率先告捷。大風□□，巨鱗斯絓。廿一年，又為滄海道行軍大總管。玉舳雲興，琱戈星縟。山螯息枡，水若澄流。勒丸都之□，□□□之險。特垂綸綍，遠加慰諭。仍授左武衛大將軍。太宗升遐，將崇陵寢。禁衛之事，咸委腹心。俄而正直多違，未軫昃離之嘆；高明有瞰，遽聞朝露之歌。以永徽二年正月十六日薨於雍州萬年縣宣陽里之私第，春秋五十有七。嗚呼哀哉！憖遺之哀，已聞於霄極；不知之痛，空結於桃李。爰降綸誥，贈左驍衛大將軍、使持節、都督幽易媯檀平燕六州諸軍事、幽州刺史；賻絹布三百段；仍於昭陵賜塋地，並賜東園秘器；葬事所須，並令官給；五品一人監護；儀仗送至墓所。諡曰壯公，依禮也。惟君負逸群之資，懷超世之量。徇命乃求仁之旨，揚名為事親之方。自擇木鍾辰，騫鴻鵠之志；策名在日，暢熊羆之能。至於葭中搤猛，高賁戎之勇悍；馳射下山，衛將軍之趫捷。遂得功宣帝載，契葉興王。分甲第於宣平，疏曲台於上路。哥鍾在列，驅駟紛衢。鄙衛尉之耳語，輕棘門之兒戲。汝陰侯之所重，不遺大俠；關長生之所親，坐多長者。固已錙銖寇賈，抑揚樊酈。閱水空馳，奔駒溘遠。夫人河東裴氏，父神安，夔州長史、澄城公。夫人凝輝珠派，發色瓊田。香纓在時，已漳婉娩之性；玉珈盈首，先聞淑慎之姿。逮琴瑟有和，蘋藻惟睦。屍玄霜而表潔，曉絳雪而齊明。信閏庭之羽儀，室家之韶令。煙飄弄玉，已居蕭史之前；津雙寶劍，自落司空之後。粵以永徽二年四月十日合葬於昭陵之賜塋。嗚呼哀哉！方使邙山之際，類洧石而標墳；茂陵之下，擬祁連而為隧。有子七人：師贊、師度、師尚、師友、師德、師明、師敬，夙稟過庭，鄉稱顏子。至性所感，人類曾參。仰增岵而崩心，臨寒泉而灑血。如疑之感，竟無追於風樹；不朽之規，庶流芳於泉戶。式敷遺美，以旌罔極。其詞曰：

秦儒游趙，魏臣抗蜀，緗史遐鏡，聲明緬燭。乃祖重光，褰襜累躅，顯考垂袞，聞韶繼曲。

琅琊桓桓，運拒艱難，據洗方布，杖劍侔韓。師集垓下，兵屠上蘭，錫社苴白，期礪書丹。

西滌□陰，南浮珠浦，玉壘收馘，金□沸鼓。轥碣楥枹，逾蓬紲馬，業高鐫鼎，功宣綴舞。

與福爽仁，在天迷吊，岱□斂魄，悲泉沉照。細柳摧營，文昌掩曜，嬰室淪軌，橫歌起調。

婉彼清陽，宜其嬪室，芝葉齊秀，苕華喻質，如灌聞禽，方弦韻瑟，草無遣露，粱先下日。

蒼梧之雲，茂鄉之墳，嶷嶺蕪沒，盧山□紛。玄甲空在，青松已曛，唯余徽諡，千祀流芬。